Source: http://www.najpravo.sk/rady-a-vzory/rady-pre-kazdeho/o/zakonna-povinnost-nosit-obciansky-preukaz-pri-sebe-neexistuje.html
Timestamp: 2017-05-26 22:44:19+00:00
Document Index: 2758265

Matched Legal Cases: ['§ 11', '§ 14', '§ 18', '§ 18', '§ 7', '§ 49', '§50', 'súd ', 'súd ', '§ 4', '§ 4', '§ 94']

Zákonná povinnosť nosiť občiansky preukaz pri sebe neexistuje | O | Najprávo.sk - najlepší právny poradcaSobota, 27. máj 2017
Rady a vzory / Rady pre každého / OZákonná povinnosť nosiť občiansky preukaz pri sebe neexistuje25.1. 2015, 13:58 | JUDr. Adam PuškárNosenie občianskeho preukazu pri sebe
Povinné nosenie občianskych preukazov (OP) pri sebe, údajne vyžadované zákonom, je mýtus, ktorý pretrváva v našej spoločnosti dlhé roky. Občiansky preukaz je verejná listina, ktorou občan Slovenskej republiky preukazuje svoju totožnosť, štátne občianstvo a ďalšie údaje.
znamená, že každý občan si musí po splnení zákonných podmienok zabezpečiť, aby mu bol vydaný OP a tohto bol držiteľom. Je zrejmé, že výklad tohto ustanovenia nemožno svojvoľne rozširovať smerom k formulácii „Občiansky preukaz je povinný mať každý občan PRI SEBE.“ Zákon o OP ďalej v § 11 vymenúva povinnosti občana na úseku OP, pričom ani tu nie je ustanovená žiadna povinnosť nosenia OP. Podobná je situácia aj pri priestupkoch podľa § 14 zákona o OP, kde by sme taktiež márne hľadali sankcionovanie nenosenia OP, resp. nenosenia OP pri sebe. Ani zákon č. 372/1990 Zb. o priestupkoch nenosenie OP nedefinuje ako priestupok ani ho žiadnym spôsobom nesankcionuje.
OP slúži okrem iného na preukazovanie totožnosti. Ako sa vlastne osobná totožnosť preukazuje? Podľa § 18 ods. 1 zák. č. 171/1993 Z. z. o Policajnom zbore (PZ) je policajt oprávnený vyzvať osobu, aby preukázala svoju totožnosť dokladom totožnosti. Takýto doklad nie len OP, ale napr. aj cestovný pas a pod. Zákon o PZ síce oprávňuje policajta požadovať preukázanie totožnosti občana, no tomuto oprávneniu policajta nekorešponduje povinnosť občana takýto doklad nosiť. Ani zákon o PZ neukladá občanovi povinnosť nosiť pri sebe doklad totožnosti. V tomto prípade je však dôležité mať na pamäti, že ak policajtovi nemôžeme preukázať naše meno a priezvisko, dátum narodenia a adresu bydliska dokladom totožnosti, tak sa táto situácia rieši poskytnutím súčinnosti policajtovi napr. ústnym oznámením týchto údajov policajtovi, ktorý si ich následne cez operačného dôstojníka overí v databáze obyvateľov podľa § 18 ods. 4 zákona o PZ. Až v prípade, keď našu totožnosť nepreukážeme dokladom totožnosti a nemôžeme hodnoverne preukázať našu totožnosť ústne, resp. odmietneme ústne oznámenie týchto údajov policajtovi, je nás policajt opravený predviesť na útvar PZ, za účelom zistenia totožnosti. To je však posledná-krajná možnosť, spôsobená odmietnutím spolupracovať s policajtom na zistení totožnosti. Ak policajt nezistí totožnosť osoby do 24 hodín od jej predvedenia, je povinný túto osobu prepustiť.
Povinnosť nosiť občiansky preukaz pri sebe je zrejme pozostatok z dôb socializmu, ktorý sa v spoločenskom vedomí zo zotrvačnosti udržal až doposiaľ. Jeho pôvod možno nájsť v zákone z roku 1957 zák. č. 75/1957 Zb. o občianskych preukazoch. V tomto zákone je v § 7 ods. 1 písm. c/ uložená povinnosť držiteľa občianskeho preukazu nasledovne:
Autor: JUDr. Adam PuškáradvokátKarpatská 5811 05 Bratislava IViac zo sekcie OOhodnoťte článok3 z 512345Hlasovalo: 939Súvisiace článkyZa účelové manželstvo hrozí trestné stíhanie i majetková ujmaAké sú výhody nového občianskeho preukazu s čipom?Občiansky preukaz kdekoľvek aj do dvoch pracovných dníNové občianske preukazy s čipomObčianske preukazy od budúceho roka s elektronickým čipomNOVÝ PRÍSPEVOKVaša prezývka: *Vaše meno: *Váš email: *Nadpis: *Text príspevku: *
Antispam: 4+7 * znovuvyžadovanie dokladuPrajem dobrý deň, pri podkladoch pre vystavení Občianskeho preukazu bol na Ohlasovňu mesta Trenčín predložený aj doklad pre trvalý pobyt -Nájomná zmluva. Občiansky preukaz bol vydaný a stal sa dokladom potvrdzujúcim trvalý pobyt. Pre vystavenie Parkovacej karty mesta Trenčín, ako podmienku pre jej vydanie znovu požaduje nájomnú zmluvu, teda taký istý doklad, ktorý mesto už vlastní.
Je takýto postup mesta Trenčín oprávnený?Nahlásiť ivko | 14.02.2017 08:39 otázkaDobrý večer,sused na moju osobu podal trestné oznámenie.Toto trestné oznámenie policajt prekvalifikoval na priestupok podľa § 49 ods.1 písm.d) Zákona č.372/1990 Zb a poslal to na Okresný úrad.Okresný úrad prekvalifikoval tento priestupok na priestupok proti majetku podľa §50 ods.1 zákona o priestupkoch,.mám otázku,má Okresný úrad právo prekvalifikovať policajtové rozhodnutie? ďakujemNahlásiť condrej | 02.03.2015 23:57 Betepani Beta a ako má súdny úradník zistiť že písomnosti a informácie dáva tej osobe ktorej sa to týka a ktorej má byť doručené a na súd neprišla namiesto dotyčnej jej suseda. Väčšinou ide o písomnosti/ informácie určené do vlastných rúk, neviem ako by ste reagovala keby sa dôveryhodné informácie o vás dostali do rúk neoprávnenej osoby, a následne by o tom klebetila celá ulica.Nahlásiť EV | 17.02.2015 09:31 Betepani Beta a ako má súdny úradník zistiť že písomnosti a informácie dáva tej osobe ktorej sa to týka a ktorej má byť doručené a na súd neprišla namiesto dotyčnej jej suseda. Väčšinou ide o písomnosti/ informácie určené do vlastných rúk, neviem ako by ste reagovala keby sa dôveryhodné informácie o vás dostali do rúk neoprávnenej osoby, a následne by o tom klebetila celá ulica.Nahlásiť EV | 17.02.2015 09:31 OP/CP - na urade?Dobrý deň!
Chcela by som sa spýtať, z čoho vyplýva preukazovanie sa platným dokladom totožnosti na rôznych úradoch, súdoch ap.?
Ďakujem.Nahlásiť Beta | 10.02.2015 12:02 zakon o cestnej premavke§ 4 ods. 1 písm. b) zákona 8/2009 Z. z. vodič je povinný mať pri sebe platné doklady podľa toho zákona a osobitného predpisu... takže aj platný doklad totožnosti, ktorým je buď občiansky preukaz alebo cestovný pas....Nahlásiť Janlib | 29.01.2015 11:34 JUDr. Adam PuškárRE: zakon o cestnej premavkevýznam § 4 ods. 1 písm. b/ zákona 8/2009 Z. z. je trochu iný, než ste uviedli. Podľa tohto ustanovenia je vodič povinný mať pri sebe platné doklady predpísané týmto zákonom alebo osobitným predpisom. Platný doklad ale neznamená platný doklad totožnosti. Platný doklad podľa zákona o cestnej premávke je napr. vodičský preukaz, kým platnými dokladmi podľa osobitného predpisu sú napr. osvedčenie o evidencii, doklad o povinnom zmluvnom poistení zodpovednosti za škodu spôsobenú prevádzkou motorového vozidla, doklad o vykonaní technickej kontroly, doklad o vykonaní emisnej kontroly atď.Nahlásiť JUDr. Adam Puškár | 06.02.2015 13:46 Rada nad zlatoSkrátka nenoste občianske preukazy, zákon vám to neprikazuje, ale následne musíte strpieť predvedenie na oddelenie polície za účelom overenia vašej totožnosti. Rada nad zlato :DNahlásiť Bububu | 01.02.2015 13:40 Revizori Osobne udajeDobry den. Ako je to pri pokute od revizorov?
Ak sa im nepreukazem OP, oni ma zadrzia na mieste a privolaju hliadku.
Ktorej som povinny sa identifikovat. Moze hliadka Policie tieto udaje poskytnut na mieste Revizorom HMD?
DakujemNahlásiť Ogi22 | 31.01.2015 22:15 pri soferovani?Dobry den. Ako je to pri soferovani? Standardne policajti pytaju vodicsky aj obciansky preukaz.Nahlásiť frw | 26.01.2015 20:04 JUDr. Adam PuškárRE: pri soferovani?Dobrý deň,
pri vedení motorového vozidla je situácia rovnaká - ani pri tejto činnosti nemusíte mať OP pri sebe. Naopak, vodičský preukaz ste povinná mať pri vedení motorového vozidla pri sebe, nakoľko Vám táto povinnosť vyplýva z § 94 ods. 2 zák. č. 8/2009 Z.z. o cestnej premávke a o zmene a doplnení niektorých zákonov nasledovne: "Držiteľ vodičského preukazu je povinný mať platný vodičský preukaz pri vedení motorového vozidla pri sebe a na výzvu policajta ho predložiť na kontrolu."Nahlásiť JUDr. Adam Puškár | 27.01.2015 12:47
Najčítanejšie (Rady a vzory)Ako podať trestné oznámenieVýpočtový základ pre výpočet odmeny advokáta 2002 až 2012Kúpna zmluva - dom (vzor zmluvy)Upozornenie na porušenie pracovnej disciplíny (vzor)Ako sa určuje výška výživného?Najbližšie semináreZobraziť všetky semináreVšeobecne záväzné nariadenia a vnútorné predpisy obcí (Seminár)Vo veciach územnej samosprávy a prenesenej štátnej správy mesto môže vydávať všeobecne ...Pridať k obľúbenýmVaše obľúbenéAko to funguje? Jednoducho. Ak vás zaujme niektorý z našich článkov alebo niektorá zo sekcií a pri ďalšej návšteve nášho portálu ho nechcete zložito vyhľadávať, stačí kliknúť na Pridať k obľúbeným a aktuálna stránka sa pridá do vášho zoznamu obľúbených liniek. Potom sa jednoduchým preklikom z hociktorej časti portálu dostanete k svojim obľúbeným článkom alebo sekciám.Vytvorte si zoznam Vašich obľúbených stránok na najpravo.skNajdiskutovanejšie príspevkyAko podať trestné oznámenieKto asi dostane váš súdny spor na stôlKaliňák nám je v pätách alebo ako ľudí dokážu zmanipulovať médiáVýpis z registra trestov na počkanieSúdne poplatky
Nové pracovné ponukyPonúkamLicitátor v dražobnej spoločnostiDražobná spoločnosť Auctio Group s.r.o. hľadá do svojho tímu zamestnanca na pozíciu licitátora. V prípade záujmu ...